stanford-oval/wikipedia huggingface dataset:
การเสียชีวิตของอะบู บักร์ อัลบัฆดาดี
การตีโฉบฉวย

เมื่อวันที่ 26 ตุลาคม ค.ศ. 2019 ไม่นานหลังจากประธานาธิบดี ดอนัลด์ ทรัมป์ และทีมผู้นำพลเรือน รวมทั้งทหารที่สำคัญกลุ่มเล็ก ๆ ของสหรัฐ ได้รวมตัวกันในห้องสถานการณ์ทำเนียบขาวเวลาประมาณ 17:00 น. ของเวลามาตรฐานตะวันออก (23:00 น. ตามเวลาซีเรีย) ผู้ปฏิบัติการนำโดยชุดปฏิบัติการรบพิเศษ – เดลตา ที่ 1 (ส่งทางอากาศ) ของกองบัญชาการปฏิบัติการพิเศษร่วมแห่งสหรัฐ พร้อมด้วยหน่วยจู่โจมกองทัพบกสหรัฐจากกรมทหารจู่โจมที่ 75 ได้ออกจากสนามบินทหารอัลอะซัดในอิรัก ด้วยเฮลิคอปเตอร์ทหารแปดลำของสหรัฐ ได้แก่ โบอิง เอ็มเอช-47 ชีนุก และซิกอร์สกี เอ็มเอช-60แอล/เอ็ม แบล็กฮอว์ก เพื่อดำเนินการตีโฉบฉวยการยุทธ์เคลื่อนที่ทางอากาศใน "บริเวณที่ซ่อนที่แยกจากกัน" 300 เมตรนอกหมู่บ้านบอรีชอ—ซึ่งอยู่ห่างจากชายแดนตุรกีไปทางใต้ห้ากิโลเมตร (สามไมล์) ในดินแดนที่เป็นศัตรูกับกลุ่มกบฏในเขตผู้ว่าการอิดลิบของซีเรีย—เพื่อสังหารหรือจับกุมบัฆดาดี โดยมีรายงานว่ากองกำลังจู่โจมได้บินผ่านน่านฟ้าที่ตุรกีควบคุม และสังเกตการณ์โดยรัสเซีย ไปยังเป้าหมายและลงจอดหลังจากผ่านไป 70 นาที
ดูเพิ่ม

เหตุโจมตีทางอากาศที่ท่าอากาศยานนานาชาติแบกแดด ค.ศ. 2020 เป้าหมายการสังหารพลตรี กอเซม โซเลย์มอนี ชาวอิหร่านในปี ค.ศ. 2020
แหล่งข้อมูลอื่น

Statement from the President on the Death of Abu Bakr al-Baghdadi เก็บถาวร 2021-01-16 ที่ เวย์แบ็กแมชชีน, October 27, 2019.
จากซ้าย: ที่ปรึกษาความมั่นคงแห่งชาติของสหรัฐ โรเบิร์ต โอไบรเอน, รองประธานาธิบดี ไมก์ เพนซ์, ประธานาธิบดี ดอนัลด์ ทรัมป์, รัฐมนตรีกลาโหม มาร์ก เอสเปอร์, ประธานที่ประชุม มาร์ก มิลลีย์ และนายพลจัตวากองทัพบก มาร์คัส อีแวนส์ เข้าร่วมสังเกตการณ์ปฏิบัติการในห้องสถานการณ์ทำเนียบขาว ณ วันที่ 26 ตุลาคม ค.ศ. 2019
คลองสาม

คลองสาม เป็นคลองซอยคลองที่ 3 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน  ขุดขึ้นโดยบริษัทขุดคลองแลคูนาสยาม ในสมัยรัชกาลที่ 5 เนื่องในโครงการทุ่งรังสิตที่มีจุดประสงค์เพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ ในปัจจุบันคลองสามเริ่มต้นจากคลองระพีพัฒน์แยกตก อำเภอคลองหลวง จังหวัดปทุมธานี ผ่านอำเภอคลองหลวง อำเภอธัญบุรี และไปสิ้นสุดที่คลองหกวาสายล่าง เขตอำเภอลำลูกกา จังหวัดปทุมธานี
สถานที่สำคัญริมคลอง

วัดกลางคลองสาม
วัดป่าห้าพระองค์
วัดเกิดการอุดม
โรงเรียนสารสาสน์วิเทศคลองหลวง
แหล่งข้อมูลอื่น

คลองขุดในประเทศไทย[ลิงก์เสีย]สารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
โครงการคลองสำคัญๆในลุ่มน้ำเจ้าพระยา เก็บถาวร 2016-03-04 ที่ เวย์แบ็กแมชชีน
คลองสามเสน

คลองสามเสน
คลองสามเสนบรรจบกับแม่น้ำเจ้าพระยา
คลองสามเสน เป็นคลองในกรุงเทพมหานคร โดยแยกจากแม่น้ำเจ้าพระยาฝั่งพระนครบริเวณใกล้กับวังศุโขทัย เขตดุสิต ลำคลองไหลผ่านเข้าพื้นที่เขตพญาไท เขตราชเทวี เขตดินแดง และไปบรรจบคลองแสนแสบที่เขตห้วยขวาง ในอดีตคลองสามเสนสามารถใช้สัญจรทางน้ำได้ แต่ในปัจจุบันไม่มีการสัญจรทางน้ำแล้ว คลองกว้างราว 8 –15 เมตร มีความยาวประมาณ 12.95 กิโลเมตร
ประวัติ

คลองสามเสนเป็นคลองเก่าแก่ไม่น้อยไปกว่าสมัยกรุงศรีอยุธยา มีการกล่าวถึงเมื่อครั้งสมเด็จพระบวรราชเจ้ามหาสุรสิงหนาทปฏิสังขรณ์วัดเก่าในสมัยเริ่มสร้างกรุงรัตนโกสินทร์ ในสมัยพระบาทสมเด็จพระนั่งเกล้าเจ้าอยู่หัว คลองสามเสนคงเป็นเส้นทางการค้าที่สำคัญเส้นหนึ่ง เนื่องจากปรากฏอยู่ในแผนที่ของจอห์น โครว์ฟอร์ด (พ.ศ. 2367) ต่อมาในสมัยพระบาทสมเด็จพระจุลจอมเกล้าเจ้าอยู่หัว มีการเชื่อมคลองสามเสนกับคลองเปรมประชากรและคลองรางเงินที่เข้ากับพระราชวังดุสิตด้วย คงเป็นเส้นทางขนส่งวัสดุก่อสร้าง ตลอดจนสินค้าต่าง ๆ เข้าวัง รวมถึงเป็นเส้นทางจากวังไปยังแม่น้ำเจ้าพระยา เช่น เมื่อครั้งพระบาทสมเด็จพระจุลจอมเกล้าเจ้าอยู่หัวเสด็จประพาสมายังคลองนี้เมื่อ พ.ศ. 2442 รวมถึงมีการแห่อัญเชิญพระพุทธชินราชจำลองจากพิษณุโลกเข้ามาในคลองนี้เพื่อไปยังวัดเบญจมบพิตรดุสิตวนารามราชวรวิหาร เมื่อ พ.ศ. 2444
ในสมัยรัชกาลที่ 5 มีการตัดถนนผ่านคลองสามเสนและสร้างสะพานข้าม สภาพคลองในสมัยนั้นเป็นสวนผลไม้อยู่มาก เป็นที่ดินของวัดและเจ้าจอมมารดาหลายพระองค์บริเวณริมคลองฝั่งใต้ ส่วนฝั่งเหนือเดิมเป็นสวนเช่นเดียวกัน โดยบริเวณริมแม่น้ำเจ้าพระยาเป็นโรงงานต่าง ๆ เช่น โรงสีข้าว มีศาลเจ้าและบ้านเรือนของชาวจีนมาตั้งแต่ต้นรัตนโกสินทร์ จนกระทั่งกรมพระคลังข้างที่ได้เข้ามาซื้อที่ดินบางส่วน ซึ่งต่อมากลายสภาพเป็นที่พักอาศัยและอาคารพาณิชย์ สถานศึกษา หน่วยงานราชการ รวมถึงตลาดศรีย่านและนครไชยศรี
สถานที่ริมคลอง

วัดที่ตั้งอยู่ริมคลองสามเสน ได้แก่ วัดประสาทบุญญาวาส (พ.ศ. 2476) วัดโบสถ์สามเสน (พ.ศ. 2251) วัดสวัสดิ์วารีสีมาราม (พ.ศ. 2375) วัดอัมพวัน (พ.ศ. 2385) วัดสุคันธาราม (พ.ศ. 2450) วัดจอมสุดาราม (พ.ศ. 2390) วัดอภัยทายาราม (พ.ศ. 2340) และวัดทัศนารุณสุนทริการาม (พ.ศ. 2320) เป็นวัดที่สร้างในสมัยพระบาทสมเด็จพระนั่งเกล้าเจ้าอยู่หัวมากที่สุด คือ 4 วัด ส่วนวัดที่เก่าแก่ที่สุดคือ วัดโบสถ์สามเสนซึ่งสร้างในสมัยอยุธยา
จาง หลี่ (นักกีฬาว่ายน้ำ)

จาง หลี่ เป็นนักกีฬาว่ายน้ำจากประเทศจีนเคยได้รับรางวัลประเภทเหรียญทองจากการแข่งขันประเภทฟรีสไตล์ 200 เมตร ในพาราลิมปิกฤดูร้อน 2016 ด้วยเวลา 2:48.33
ค่ายศรีพัชรินทร

ค่ายศรีพัชรินทร ตั้งอยู่ถนนกสิกรทุ่งสร้าง ตำบลศิลา อำเภอเมืองขอนแก่น จังหวัดขอนแก่น เป็นที่ตั้งของมณฑลทหารบกที่ 23 ค่ายแห่งนี้สร้างขึ้นโดยได้รับการอุปถัมภ์จากสมเด็จพระศรีพัชรินทราบรมราชินีนาถ พระบรมราชชนนีพันปีหลวง จึงได้อัญเชิญพระนามาภิไธยของพระองค์มาตั้งเป็นชื่อค่าย...
แหล่งข้อมูลอื่น

ศูนย์การฝึกนักศึกษาวิชาทหาร มณฑลทหารบกที่ 23 เก็บถาวร 2013-10-01 ที่ เวย์แบ็กแมชชีน
การเสียชีวิตจากหัวใจหยุดเต้นกะทันหันในนักกีฬา

การกู้ชีพเบื้องต้นยังเป็นวิธีช่วยเหลือที่สำคัญที่สุดในผู้ที่หัวใจหยุดเต้น
การเสียชีวิตจากหัวใจหยุดเต้นกะทันหันในนักกีฬายังเป็นสาเหตุการเสียชีวิตที่ป้องกันได้ยากและท้าทายวงการแพทย์อยู่มาก ภาวะนี้ยังมีนิยามไม่ชัดเจน แต่ส่วนใหญ่หมายถึงการเสียชีวิตจากหัวใจหยุดเต้นกะทันหันอย่างไม่คาดคิด ที่เกิดขึ้นเองจากร่างกายของผู้ตายหรือตัวโรคที่เป็นอยู่ และเกิดขึ้นภายใน 1 ชั่วโมงหลังจากหมดสติ ทั้งนี้ไม่นับเวลาที่ยังมีชีวิตอยู่โดยอาศัยอุปกรณ์พยุงชีพต่างๆ สาเหตุส่วนใหญ่เกิดจากโรคหัวใจ ทั้งที่เป็นแต่กำเนิดและเป็นมาภายหลัง ซึ่งไม่มีอาการใดๆ ปรากฏก่อนเกิดเหตุการณ์ที่ทำให้เสียชีวิต แต่ละสาเหตุมีความชุกต่ำ อยู่ที่ไม่เกิน 0.3% จึงทำให้ไม่ว่าการตรวจใดๆ ก็ไม่มีความไวหรือความจำเพาะเพียงพอที่จะตรวจพบภาวะเหล่านี้ได้ ปัจจัยทำนายที่สำคัญที่สุดเพียงอย่างเดียวคือประวัติหมดสติหรือหน้ามืดขณะออกกำลังกาย ซึ่งควรได้รับการตรวจร่างกายและการตรวจทางห้องปฏิบัติการอย่างละเอียด นักกีฬาที่เสียชีวิตในลักษณะนี้หลายคนเป็นคนมีชื่อเสียง เช่นนักฟุตบอลอาชีพ เป็นต้น
อุบัติการณ์

พบการเสียชีวิตจากหัวใจหยุดเต้นกะทันหันในนักกีฬาอายุน้อยประมาณ 1 ใน 200,000 ราย ต่อปี ส่วนใหญ่พบขณะกำลังมีการแข่งขันหรือการซ้อม ผู้เสียชีวิตส่วนใหญ่เป็นเพศชาย มักพบว่าเป็นนักกีฬาฟุตบอล บาสเกตบอล ฮอกกี้น้ำแข็ง หรืออเมริกันฟุตบอล ซึ่งเป็นกีฬาที่มีนักกีฬาร่วมแข่งขันเป็นจำนวนมากและเป็นกีฬาที่ใช้การออกแรงมาก อย่างไรก็ตามอุบัติการณ์นี้ยังน้อยกว่าที่พบในประชากรทั่วไปมาก ซึ่งอยู่ที่ 1 ใน 1,300-1,600 ราย ส่วนใหญ่เป็นผู้สูงอายุ มีการประมาณไว้ว่าในประเทศสหรัฐอเมริกาซึ่งมีจำนวนประชากรมาก จะพบการเสียชีวิตจากหัวใจหยุดเต้นกะทันหันในนักกีฬาที่กำลังแข่งขัน ประมาณ 1 ราย ต่อ 3 วัน ซึ่งมักมีสื่อมวลชนให้ความสนใจทำข่าว
สาเหตุ

มีบทวิเคราะห์งานวิจัยรายงานสาเหตุอการเสียชีวิตของนักกีฬาชาวอเมริกาอายุน้อยกว่า 35 ปี รวม 387 ออกมาเมื่อ ค.ศ. 2003 พบว่าสาเหตุที่พบบ่อยเป็นดังตารางต่อไปนี้
| สาเหตุ | อุบัติการณ์ |  |
| --- | --- | --- |
| โรคกล้ามเนื้อหัวใจหนาตัวผิดปกติ | 26% | เกิดจากพันธุกรรม |
| หัวใจเต้นผิดจังหวะจากการกระแทก | 20% | หัวใจมีโครงสร้างปกติ แต่เกิดไฟฟ้าผิดปกติหลังจากถูกกระแทกที่หน้าอก |
| Coronary artery anomalies | 14% | กลไกยังไม่ชัดเจน สัมพันธ์กับความผิดปกติแต่กำเนิดชนิดอื่นๆ ของหัวใจ |
| หัวใจห้องล่างซ้ายขยายขนาดชนิดไม่ทราบสาเหตุ | 7% | เชื่อว่าเป็นโรคกล้ามเนื้อหัวใจหนาตัวผิดปกติชนิดหนึ่ง |
| กล้ามเนื้อหัวใจอักเสบ | 5% | การอักเสบเฉียบพลัน |
| การปริแตกของหลอดเลือดแดงที่โป่งพอง (กลุ่มอาการมาร์แฟน) | 3% | เกิดจากพันธุกรรม สัมพันธ์กับคนที่ตัวสูงผิดปกติ |
| โรคกล้ามเนื้อหัวใจห้องล่างขวาผิดปกติจากการเต้นผิดจังหวะของหัวใจ | 3% | เกิดจากพันธุกรรม |
| Tunneled coronary artery | 3% | Congenital abnormality |
| Aortic valve stenosis | 3% | Multiple causes |
| Atherosclerotic coronary artery disease | 3% | Mainly acquired; dominant cause in older adults |
| Other diagnosis | 13% |  |
พันธุศาสตร์ > โรคของไอออนแชนเนล

20% ของผู้ที่เสียชีวิตในลักษณะนี้แม้ได้รับการตรวจชันสูตรอย่างละเอียดแล้วก็ยังไม่สามารถให้การวินิจฉัยได้ ความสนใจต่อกรณีการเสียชีวิตที่ชันสูตรไม่พบอะไรนี้จึงมักมุ่งไปยังโรคในกลุ่มที่เป็นโรคของไอออนแชนเนล ซึ่งเป็นโปรตีนที่ประกอบขึ้นเป็นช่องทางผ่านบนผิวเซลล์ สำหรับให้เกลือแร่ที่มีประจุ (ไอออน) ต่างๆ ผ่านเข้าออกจากเซลล์ เช่น โซเดียม โพแทสเซียม และแคลเซียม การผ่านเข้าออกของไอออนเหล่านี้เป็นขั้นตอนปกติของการสร้างและการนำสัญญาณไฟฟ้าของเซลล์ ซึ่งมีหน้าที่สำคัญในการสร้างและควบคุมจังหวะการเต้นของหัวใจ ความผิดปกติในแชนเนลเหล่านี้อาจพบได้ในโรคพันธุกรรมบางโรคซึ่งพบน้อย เช่น โรคระยะคิวทียาว โรคบรูกาดา โรคหัวใจห้องล่างเต้นเร็วชนิดหลายรูปแบบที่เกิดจากคาเทโคลามีน เป็นต้น โรคที่กล่าวมานี้ทำให้เกิดการเสียชีวิตกะทันหันได้ทั้งสิ้น
การูด้า ไออาคอส

การูด้า ไออาคอส เป็นตัวละครในเรื่องเซนต์เซย่าในภาคเจ้านรกฮาเดส เป็น 1 ใน 108 สเป็คเตอร์ และเป็น 1 ใน 3 ขุนพลผู้พิพากษาแห่งยมโลก คู่กับ ไวเวิร์น ราดาแมนทีส และ กริฟฟ่อน มีนอส
บทบาท

ไออาคอส ปรากฏตัวครั้งแรกพร้อมกับกริฟฟ่อน มีนอส เพื่อมาฟังเพลงพิณของไลร่า โอฟี่ พร้อมกับไวเวิร์น ราดาแมนทีส ตามคำสั่งของแพนโดร่า ที่ปราสาทจูเดกก้า และถูกกล่อมให้หลับไปพร้อม ๆ กัน ยกเว้น ราดาแมนทีสคนเดียวเท่านั้นที่รู้สึกตัว
จากนั้น ไออาคอส ก็ปรากฏตัวอีกครั้งพร้อมกริฟฟ่อน มีนอส ที่นรกขุมที่ 5 ซึ่งเป็นนรกขุมศิลาเพลิง ขณะที่ราดาแมนทีสกำลังเสียเปรียบเจมินี่ คาน่อน ไออาคอสได้โจมตีใส่ฟีนิกซ์ อิคคิ และขอเป็นคู่ปรับกับอิคคิเอง ไออาคอสได้ใช้ท่าไม้ตาย การูด้า แฟล็ป ใส่อิคคิ แต่อิคคิเมื่อโดนเข้าไปเป็นครั้งที่ 2 แล้วสามารถจับทางได้ทัน และพัฒนาความเร็วให้เท่ากับไออาคอส ไออาคอสจึงเปลี่ยนมาใช้ท่า กาแล็คติก้า อิลลูชั่น ใส่อิคคิ แต่อิคคิใช้ได้หมัดภาพลวงตาใส่ไออาคอสก่อน ไออาคอสจึงถูกภาพลวงตาของอิคคิหลอนประสาท จนหยุดนิ่งอยู่กับที่ และถูกอิคคิสังหาร เผด็จศึกด้วยท่าไม้ตาย โฮโยคุเท็นโช
เซอร์พลีส

ไออาคอส สวมชุดเซอร์พลีสรูปการูด้า หรือ ครุฑ นั่นเอง
แหล่งข้อมูลอื่น

เซนต์เซย์ย่าไทย เก็บถาวร 2011-05-25 ที่ เวย์แบ็กแมชชีน (ไทย)
| ด ค กตัวละครในเรื่องเซนต์เซย่า |
| --- | --- | --- |
| บรอนซ์เซนต์ |  เพกาซัส เซย่า  เพกาซัส เท็นมะ (LS)  เพกาซัส เท็นมะ(ND)  เพกาซัส โคกะ  ดราก้อน ชิริว  ดราก้อน ริวโฮ  ซิกนัส เฮียวกะ  อันโดรเมด้า ชุน  ฟีนิกซ์ อิคคิ  ไลโอเน็ต โซมะ  อาควีล่า ยูนะ  วูลฟ์ ฮารุโตะ  โอไรอ้อน เอเดน  ยูนิคอร์น จาบุ  ยูนิคอร์น ยาโตะ  ไฮดร้า อิจิ  แบร์ เงกิ  วูล์ฟ นาจิ  ไลโอเน็ต บัน  คาเมเลี่ยน จูน  |  |
| ซิลเวอร์เซนต์ | อีเกิ้ล มารีน โอฟิวซุส ไชน่า  ลิซาร์ด มิสตี้  ไคโทส โมเซซ  เฮาด์ แอสเทเรี่ยน  เซนทอร์ บาเบล  ออไรก้า คาเพลล่า  โครว์ จาเมี่ยน  เซอร์บิรัส ดันเต้  เพอร์เซอุส อัลกอร์  คานิสเมเจอร์ ซิริอุส  มุสก้า ดิออส  เฮอร์คิวลิส อัลเกตี้  ซาจิตต้า เทรมี่  เซเฟอุส ไดดาลอส  ไลร่า โอฟี่  คริสตัลเซนต์  เครน ยุสุริฮะ  ไฮดรัส อิจิ |  |
| แบล็คเซนต์ |  จังโก้  แบล็คเพกาซัส  แบล็คดราก้อน  แบล็คสวอน  แบล็คอันโดรเมด้า  แบล็คฟินิกซ์  |  |
| โกลด์เซนต์ |  แอเรียส มู  แอเรียส ชิออน  ทอรัส อัลเดบารัน  เจมินี่ ซากะ  เจมินี่ คาน่อน  เจมินี่ อัสปูรอส  เจมินี่ เดฟเทรอส  แคนเซอร์ เดธมาสค์  เลโอ ไอโอเลีย  เลโอ เรกูลัส  เวอร์โก้ ชากะ  เวอร์โก้ อัศมิฐา  ไลบร้า โดโก  ไลบร้า ชิริว  สกอร์เปี้ยน มิโร่  ซาจิททาเรียส ไอโอลอส  ซาจิททาเรียส เซย์ย่า  แคปริคอร์น ชูร่า  อควอเรียส คามิว  พิสซิส อโฟรดิเท  |  |
| ก็อดวอริเออร์ |  เฟคด้า ธอร์  แอริออธ เฟนริล  เมรัค ฮาเก้น  เบเนทนาช มีเมย์  เม็กเรซ อัลเบริช  มิซาร์ ชิด  อัลกอร์ บั๊ด  โดเบ ซิกฟรีด  |  |
| มารีเนอร์ |  เมอร์เมด เททีส  ซีฮอร์ส ไบอัน  สคิวล่า อิโอ  คริสซาออร์ กฤษณะ  ลิมนาเดส คาสะ  คราเก้น ไอแซ็ค  ไซเรน โซเรนต์  ซีดราก้อน คาน่อน  |  |
| สเป็คเตอร์ |  ไวเวิร์น ราดาแมนทีส  กริฟฟ่อน มีนอส  การูด้า ไออาคอส  อาเครอน ชารอน  สเคเลตัน มารูคิโน่  บัลร็อค รูเน่  สฟิงซ์ ฟาโรห์  โกเล็ม ร็อค  โทรล อิวาล  ไลคาออน ฟลีกีอัส  เดทลี่ บีเทิล สแตนด์  ฮาร์ปี้ วาเลนไทน์  บาซิลิสค์ ซิลฟิด  มิโนทอรัส กอร์ดอน  อราวเน่ ควีน  ฟล็อก เซรอส  ดีพ นีโอเบ  ไซคลอปส์ คีกันต์  ปาปิญอง มิว  เวิร์ม ไรมี่  ดิวราแฮน คิวบ์  เอลฟ์ มิลูส  กอร์กอน อ๊อก  เมฟิสโตเฟเลส โยมะ  |  |
| เทพเจ้า |  อาเทน่า  ฮาเดส  โพไซดอน  ซุส  อาเรส  แอโฟรไดที  พัลลัส  ฮีรา  ดิมีเทอร์  เฮสเทีย  อาร์ทิมิส  อพอลโล  เฮอร์มีส  ฮิฟีสตัส  โอดิน  ธอร์  โลกิ  |  |
| อื่น ๆ |  คิโด ซาโอริ  โพลาริส ฮิลด้า  จูเลี่ยน โซโล  ซาช่า  อาโรน  แพนโดรา  อาวล์ พาร์ทีต้า  |  |
 โครงการ  หมวดหมู่  สถานีย่อย
ชิเรโตโกะ

ชิเรโตโกะ (ญี่ปุ่น: 知床; โรมาจิ: Shiretoko) เป็นชื่อสถานที่ในญี่ปุ่น อาจหมายถึง
อุทยานแห่งชาติชิเรโตโกะ - ตั้งอยู่บริเวณคาบสมุทรชิเระโตะโกะที่ปลายสุดทางตะวันออกเฉียงเหนือของเกาะฮกไกโด
คาบสมุทรชิเรโตโกะ
คลองสิบ

คลองสิบ เป็นคลองซอยคลองที่ 10 ที่เชื่อมต่อคลองหกวาสายบน คลองแปดวา และคลองหกวาสายล่างเข้าด้วยกัน นับจากฝั่งขวาของแม่น้ำเจ้าพระยา ขุดโดยบริษัทขุดคลองแลคูนาสยาม ในสมัยรัชกาลที่ 5 ตามโครงการทุ่งรังสิต เพื่อการพัฒนาพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ ปัจจุบันคลองสิบเริ่มต้นจากคลองระพีพัฒน์แยกตก อำเภอหนองเสือ ผ่านอำเภอธัญบุรี และอำเภอลำลูกกา จังหวัดปทุมธานี แล้วไปสิ้นสุดที่คลองสนาม เขตหนองจอก กรุงเทพมหานคร
สถานที่สำคัญริมคลอง

วัดพิรุณศาสตร์
มัสยิดสะฟีรุสลาม
แหล่งข้อมูลอื่น

โครงการคลองสำคัญๆในลุ่มน้ำเจ้าพระยา เก็บถาวร 2016-03-04 ที่ เวย์แบ็กแมชชีน
คลองขุดในประเทศไทย[ลิงก์เสีย]สารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
แผนที่เขตหนองจอก[ลิงก์เสีย]สำนักผังเมือง กรุงเทพมหานคร
คลองสิบสอง

คลองสิบสอง ขุดโดยบริษัทขุดคลองแลคูนาสยาม ตามโครงการทุ่งรังสิต ซึ่งมีขึ้นเพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 ในสมัยรัชกาลที่ 5 เป็นคลองซอยคลองที่ 12 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าด้วยกัน หลังคลองหกวาสายบนและสายล่างแล้วเสร็จ คลองสิบสองเริ่มต้นจากหกวาสายบน หรือคลองระพีพัฒน์ อำเภอหนองเสือ จังหวัดปทุมธานี ผ่านอำเภอธัญบุรี ไปจดคลองหนองปลาหมอ ในเขตหนองจอก กรุงเทพมหานคร
สถานที่สำคัญริมคลอง

วัดโสภณารามล
วัดนพรัตนาราม
วัดชัยมังคลาราม
มัสยิดอิกอมาตุ้ลอิสลาม
แหล่งข้อมูลอื่น

คลองขุดในประเทศไทย[ลิงก์เสีย]สารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
โครงการคลองสำคัญๆในลุ่มน้ำเจ้าพระยา เก็บถาวร 2016-03-04 ที่ เวย์แบ็กแมชชีน
แผนที่เขตหนองจอก[ลิงก์เสีย]สำนักผังเมือง กรุงเทพมหานคร
ความสัมพันธ์เนโท–สวีเดน

| --- | --- |


 เนโท:  สวีเดน
ประเทศสวีเดนเป็นสมาชิกองค์การสนธิสัญญาแอตแลนติกเหนือ (เนโท) ตั้งแต่วันที่ 7 มีนาคม ค.ศ. 2024
สวีเดนกับเนโทแบ่งปันข้อมูลและดำเนินการฝึกซ้อมร่วมเป็นประจำก่อนเข้าร่วม และสวีเดนให้ความร่วมมือในการปฏิบัติการรักษาสันติภาพมาตั้งแต่ ค.ศ. 1995 เมื่อทางประเทศส่งกองพันเข้าในกองกำลังรักษาสันติภาพที่เนโทเป็นผู้นำในบอสเนียและเฮอร์เซโกวีนา สวีเดนเข้าร่วมหุ้นส่วนเพื่อสันติภาพในวันที่ 9 พฤษภาคม ค.ศ. 1994
ในอดีต มีประชากรสวีเดนเพียงส่วนน้อยเท่านั้นที่เห็นชอบในการเข้าเป็นสมาชิกเนโท แต่ความเห็นส่วนใหญ่เปลี่ยนไปหลังการรุกรานยูเครนโดยรัสเซียในเดือนกุมภาพันธ์ ค.ศ. 2022 และสวีเดนกับฟินแลนด์สมัครเข้าร่วมองค์การในเดือนพฤษภาคม ค.ศ. 2022 ต่อมาในเดือนกรกฎาคม ค.ศ. 2022 ทางเนโทได้ลงนามพิธีสารภาคยานุวัติสำหรับสวีเดนในการเข้าร่วม จนกระทั่งปลายเดือนกันยายน ค.ศ. 2022 ชาติสมาชิกเนโททั้งหมดให้การรับรองสวีเดน ยกเว้นตุรกีและฮังการี โดยทางตุรกีให้การรับรองในวันที่ 26 มกราคม ค.ศ. 2024 ตามมาด้วยฮังการีในวันที่ 7 มีนาคม ค.ศ. 2024 ทำให้สวีเดนกลายเป็นรัฐสมาชิกเนโทอย่างเป็นทางการในวันที่ 7 มีนาคม ค.ศ. 2024
ประวัติ > ภูมิหลัง: ความเป็นกลางสวีเดน > หลังสงครามนโปเลียน

เมื่อเสียดินแดนจำนวนมากให้แก่รัสเซียในช่วงสงครามนโปเลียนเมื่อ ค.ศ. 1812 สวีเดนจึงใช้นโยบายความเป็นกลาง โดยสวีเดนไม่ได้ประกาศสงครามอย่างเป็นทางการตั้งแต่ ค.ศ. 1814 และยังเป็นประเทศที่เป็นกลางแม้แต่ในช่วงสงครามโลกครั้งที่หนึ่งถึงสงครามโลกครั้งที่สอง
ประวัติ > ก่อนเข้าเป็นสมาชิก (ค.ศ. 1949–2022) > ค.ศ. 1949–1991: ช่วงสงครามเย็น

เมื่อมีการจัดตั้งเนโทใน ค.ศ. 1949 ประเทศสวีเดนเลือกที่จะไม่เข้าร่วม โดยประกาศนโยบายความมั่นคงที่ไม่ฝักใฝ่ฝ่ายใดในสันติภาพและความเป็นกลางในสงคราม สวีเดนยังคงนโยบายความเป็นกลางในช่วงสงครามเย็น คอร์ล ปิลด์ อดีตนายกรัฐมนตรีสวีเดน กล่าวว่านโยบายนี้เป็นการตอบสนองต่อความกลัวว่า ถ้าสวีเดนเข้าร่วมเนโท สหภาพโซเวียตอาจตอบสนองด้วยการรุกรานประเทศฟินแลนด์ ประเทศเพื่อนบ้านที่สวีเดนยังคงความสัมพันธ์อย่างใกล้ชิด
ประวัติ > ก่อนเข้าเป็นสมาชิก (ค.ศ. 1949–2022) > ค.ศ. 1991–1995: หลังสงครามเย็น

หลังสงครามเย็นสิ้นสุดลง จึงเริ่มมีการอภิปรายเกี่ยวกับคำถามการเป็นสมาชิกเนโทของสวีเดน สวีเดนเข้าร่วมหุ้นส่วนเพื่อสันติภาพของเนโทในวันที่ 9 พฤษภาคม ค.ศ. 1994
ประวัติ > ค.ศ. 2022–2024: กระบวนการเข้าร่วมเป็นสมาชิกหลังการรุกรานยูเครนของรัสเซีย

สวีเดนเข้าร่วมสหภาพยุโรปใน ค.ศ. 1995
ความเป็นสมาชิกสหภาพยุโรปกับเนโทในเดือนมีนาคม ค.ศ. 2024
  เฉพาะสมาชิกสหภาพยุโรป
  เฉพาะสมาชิกเนโท
  สมาชิกทั้งสองกลุ่ม
คลองสามวา

บทความนี้เกี่ยวกับคลอง สำหรับเขตการปกครองของกรุงเทพมหานคร ดูที่ เขตคลองสามวา
คลองสามวาช่วงตลาดมีนบุรี
คลองสามวา เป็นคลองซึ่งเชื่อมระหว่างคลองหกวาสายล่างกับคลองแสนแสบ เริ่มต้นจากฝั่งตรงข้ามปากคลองหกที่สี่แยกวัดประชุมราษฎร์ในพื้นที่อำเภอลำลูกกา จังหวัดปทุมธานี จากนั้นไหลไปทางทิศใต้และทิศตะวันออกเฉียงใต้เมื่อผ่านหลังหมู่บ้านเดอะแพลนท์ วงแหวน-ลำลูกกา จากนั้นไหลไปทางทิศใต้อีกครั้งเข้าสู่กรุงเทพมหานคร ผ่านเขตคลองสามวา และไปบรรจบคลองแสนแสบที่สี่แยกตลาดมีนบุรี (ตลาดเก่า) ตรงข้ามกับปากคลองสองต้นนุ่น ในพื้นที่เขตมีนบุรี มีคลองซอยหลักแปดคลองแบ่งเป็นสองฟาก คือ คลองหนึ่งตะวันตก คลองหนึ่งตะวันออก คลองสองตะวันตก คลองสองตะวันออก คลองสามตะวันตก คลองสามตะวันออก คลองสี่ตะวันตก และคลองสี่ตะวันออก
ประวัติ

คลองสามวาอาจมีชื่อตั้งจากลักษณะความกว้างคลอง โดยในสมัยพระบาทสมเด็จพระจุลจอมเกล้าเจ้าอยู่หัว เมื่อ ร.ศ. 110 (พ.ศ. 2434) ตามกฎหมายได้กำหนดคลอง 3 ขนาด คือ ขนาดแรก กว้างตั้งแต่สามวาลงมา เป็นคลองขนาดเล็กสุด ขนาดที่สอง กว้างตั้งแต่สี่ถึงหกวา เป็นคลองขนาดกลาง และขนาดที่สาม กว้างตั้งแต่เจ็ดวาขึ้นไป เป็นคลองขนาดใหญ่ คลองที่ขุดใหม่และยังไม่ได้รับพระราชทานชื่อ จึงเรียกชื่อคลองตามขนาดความกว้างของคลองตามที่ได้ขอพระราชทานว่า "คลองสามวา"
จากพระราชนิพนธ์ หนังสือเสด็จประพาสต้นในการเสด็จประพาสเมืองมีนบุรี เมื่อ พ.ศ. 2451 มีความว่า "ลงเรือไปดูคลองสามวา คลองสามวานี้เป็นของกรมภูธเรศขุด แต่เดี๋ยวนี้ใหญ่กว่าสามวามาก ขุดก่อนบริษัทขุดคลองเหนือขึ้นไปจดคลองหกวาสายใต้" จากข้อความดังกล่าวจึงทำให้เข้าใจได้ว่า พระเจ้าบรมวงศ์เธอ กรมหมื่นภูธเรศธำรงศักดิ์เป็นผู้ขุดคลองนี้ บางแหล่งข้อมูลระบุว่าขุดเมื่อ พ.ศ. 2409 แรกขุดลึก 6 ศอก กว้าง 3 วา
เขตคลองสามวาแต่เดิมอยู่ในเขตมีนบุรี ต่อมาประกาศแยกเขตใหม่เมื่อ พ.ศ. 2540 เรียกว่า "เขตคลองสามวา" ตามชื่อคลองนี้
แหล่งข้อมูลอื่น

แผนที่กรุงเทพมหานคร เก็บถาวร 2007-06-14 ที่ เวย์แบ็กแมชชีน โดย  สำนักผังเมือง กรุงเทพมหานคร
กรังด์ปรีซ์มอเตอร์ไซค์เคิลเรซซิ่ง ฤดูกาล 1960

กรังด์ปรีซ์มอเตอร์ไซค์เคิลเรซซิ่ง ปี ค.ศ.1960 / พ.ศ.2503 เป็นการแข่งขันฤดูกาลที่ 12 ในหมวด F.I.M. Road Racing World Championship Grand Prix โดยประกอบไปด้วย 7 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 22 พฤษภาคม ที่สนาม Circuit de Charade และสิ้นสุดเมื่อวันที่ 11 กันยายน ที่สนาม National Automobile Racetrack of Monza
John Surtees เป็นแชมป์โลกในรุ่น 350 ซีซี และ 500 ซีซี เมื่อปี ค.ศ.1960/พ.ศ.2503
รายชื่อสนามและผู้ชนะการแข่งขัน

| สนามที่ | วันที่ | ชื่อสนาม | สถานที่ | ผู้ชนะ 125 ซีซี | ผู้ชนะ 250 ซีซี | ผู้ชนะ 350 ซีซี | ผู้ชนะ 500 ซีซี | ผู้ชนะ Sidecars 500 ซีซี |
| --- | --- | --- | --- | --- | --- | --- | --- | --- |
| 1 | 22 พฤษภาคม |  French Grand Prix | Charade Circuit | - | - |  Gary Hocking |  John Surtees |  Fath / Wohlgemuth |
| 2 | 17 มิถุนายน |  Isle of Man TT | Snaefell Mountain |  Carlo Ubbiali |  Gary Hocking |  John Hartle |  John Surtees |  Fath / Wohlgemuth |
| 3 | 25 มิถุนายน |  Dutch TT | TT Circuit Assen |  Carlo Ubbiali |  Carlo Ubbiali |  John Surtees |  Remo Venturi |  Harris / Campbell |
| 4 | 3 กรกฎาคม |  Belgian Grand Prix | Spa-Francorchamps |  Ernst Degner |  Carlo Ubbiali | - |  John Surtees |  Fath / Wohlgemuth |
| 5 | 24 กรกฎาคม |  German Grand Prix | Solitudering | - |  Gary Hocking | - |  John Surtees |  Fath / Wohlgemuth |
| 6 | 6 สิงหาคม |  Ulster Grand Prix | Dundrod Circuit |  Carlo Ubbiali |  Carlo Ubbiali |  John Surtees |  John Hartle | - |
| 7 | 11 กันยายน |  Nations Grand Prix | Monza |  Carlo Ubbiali |  Carlo Ubbiali |  Gary Hocking |  John Surtees | - |
คะแนนสะสม > ตารางคะแนนสะสมประเภทนักแข่ง

| อันดับที่ | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| คะแนน | 8 | 6 | 4 | 3 | 2 | 1 |
คะแนนสะสม > รุ่น 350 ซีซี (นักแข่ง)

| อันดับ | ชื่อ | สัญชาติ | ผู้ผลิต | คะแนน | ชนะ |
| --- | --- | --- | --- | --- | --- |
| 1 |  John Surtees | United Kingdom | MV Agusta | 26 | 2 |
| 2 |  Gary Hocking | Rhodesia | MV Agusta | 22 | 2 |
| 3 |  John Hartle | United Kingdom | MV Agusta / Norton | 18 | 1 |
| 4 |  Frantisek Stastny | Czechoslovakia | Jawa | 12 | 0 |
| 5 |  Bob Anderson | United Kingdom | Norton | 9 | 0 |
| 6 |  Bob Brown | Australia | Norton | 6 | 0 |
| 7 |  Hugh Anderson | New Zealand | AJS | 5 | 0 |
| 8 |  Dickie Dale | United Kingdom | Norton | 5 | 0 |
| 9 |  Paddy Driver | South Africa | Norton | 5 | 0 |
| 10 |  Bob McIntyre | United Kingdom | AJS | 4 | 0 |
| 11 |  Derek Minter | United Kingdom | Norton | 3 | 0 |
| 12 |  Ralph Rensen | United Kingdom | Norton | 2 | 0 |
| 13 |  Frank Perris | United Kingdom | Norton | 1 | 0 |
| = |  John Hempleman | New Zealand | Norton | 1 | 0 |
คะแนนสะสม > รุ่น 250 ซีซี (นักแข่ง)

| อันดับ | ชื่อ | สัญชาติ | ผู้ผลิต | คะแนน | ชนะ |
| --- | --- | --- | --- | --- | --- |
| 1 |  Carlo Ubbiali | Italy | MV Agusta | 32 | 4 |
| 2 |  Gary Hocking | Rhodesia | MV Agusta | 28 | 2 |
| 3 |  Luigi Taveri | Switzerland | MV Agusta | 11 | 0 |
| 4 |  Jim Redman | Rhodesia | Honda | 10 | 0 |
| 5 |  Mike Hailwood | United Kingdom | FB-Mondial | 8 | 0 |
| 6 |  Tom Phillis | Australia | Honda | 6 | 0 |
| 7 |  Kunimitsu Takahashi | Japan | Honda | 6 | 0 |
| 8 |  Ernst Degner | East Germany | MZ | 5 | 0 |
| 9 |  Tarquinio Provini | Italy | Morini | 4 | 0 |
| = |  Kenjirō Tanaka | Japan | Honda | 4 | 0 |
| 11 |  Bob Brown | Australia | Honda | 3 | 0 |
| = |  John Hempleman | New Zealand | MZ | 3 | 0 |
| = |  Dickie Dale | United Kingdom | MZ | 3 | 0 |
| 14 |  Moto Kitano | Japan | Honda | 2 | 0 |
| = |  Alberto Pagani | Italy | Aermacchi | 2 | 0 |
| = |  Gilberto Milani | Italy | Honda | 2 | 0 |
| 17 |  Naomi Taniguchi | Japan | Honda | 1 | 0 |
| = |  Günter Beer | West Germany | Adler | 1 | 0 |
| = |  Yukio Satoh | Japan | Honda | 1 | 0 |
คะแนนสะสม > รุ่น 125 ซีซี (นักแข่ง)

| อันดับ | ชื่อ | สัญชาติ | ผู้ผลิต | คะแนน | ชนะ |
| --- | --- | --- | --- | --- | --- |
| 1 |  Carlo Ubbiali | Italy | MV Agusta | 24 | 4 |
| 2 |  Gary Hocking | Rhodesia | MV Agusta | 18 | 0 |
| 3 |  Ernst Degner | East Germany | MZ | 16 | 1 |
| 4 |  Bruno Spaggiari | Italy | MV Agusta | 12 | 0 |
| 5 |  John Hempleman | New Zealand | MZ | 10 | 0 |
| 6 |  Luigi Taveri | Switzerland | MV Agusta | 6 | 0 |
| 7 |  Jim Redman | Rhodesia | Honda | 6 | 0 |
| 8 |  Alberto Gandossi | Italy | MZ | 4 | 0 |
| 9 |  Bob Anderson | United Kingdom | MZ | 2 | 0 |
| 10 |  Naomi Taniguchi | Japan | Honda | 1 | 0 |
| = |  Giichi Suzuki | Japan | Honda | 1 | 0 |
| = |  Mike Hailwood | United Kingdom | Ducati | 1 | 0 |
| = |  Kunimitsu Takahashi | Japan | Honda | 1 | 0 |
***รุ่น Sidecars 500 ซีซี (นักแข่ง) เนื่องจากไม่พบข้อมูลระหว่างการค้นหา จึงไม่สามารถนำข้อมูลมาแสดงได้***
ชะเอมจีน

| ชะเอมจีน |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
สกุล:: Glycyrrhiza
สปีชีส์:: G.  uralensis
ชื่อทวินาม
Glycyrrhiza uralensis Fisch.

ชื่อพ้อง
 Glycyrrhiza asperrima var. desertorum Regel  Glycyrrhiza asperrima var. uralensis Regel  Glycyrrhiza glandulifera Ledeb.
ชะเอมจีน  ชื่อวิทยาศาสตร์: Glycyrrhiza uralensis  ภาษาจีนกลางเรียกกันเฉ่า ภาษาจีนแต้จิ๋วเรียกกำเช่า เป็นพืชในวงศ์ Leguminosae เป็นพรรณไม้ที่มีอายุนานหลายปี มีรากขนาดใหญ่จำนวนมาก ลำต้นมีขนสั้นๆ ปลายขนมีต่อม เปลือกนอกเป็นสีน้ำตาลแดง หรือน้ำตาลเข้ม ใบเป็นใบประกอบแบบขนนก ก้านใบย่อยสั้นมาก แผ่นใบรูปกลมรี มีขนสั้นๆทั้งสองด้าน ดอกช่อออกตามง่ามใบ ดอกย่อยมีจำนวนมากติดเป็นกลุ่มแน่น กลีบดอกสีม่วงอ่อนหรือขาว ทรงแบบดอกถั่ ฝักกลม งอคล้ายเคียวหรือบิดงอ มีขนปกคลุม ภายในฝัก นั้นจะมีเมล็ดอยู่ 2-8 เม็ด เมล็ดนั้นจะมีลักษณะกลมและแบนหรือคล้ายรูปไต เป็นสีดำและมัน ใช้ทำยา
สรรพคุณเหมือนชะเอมเทศ ในตำรายาจีน รากใช้เป็นยาแก้ปวด ขับเสมหะ เปลือกบางมียางสีแดง ด้านในสีเหลืองสด